钦定古今图书集成/理学汇编/学行典/第206卷 > 尹童四孝
## 钦定古今图书集成/理学汇编/学行典/第206卷 > 尹童四孝

按《歙县志》：尹童四孝：上丰尹氏子，长梦炎，次梦昌，次
梦吕，最少曰梦友，俱为童子。母病，四子哀号，炎昌乃
藏小刀，私语弟缚臂令代之割。吕曰：“均母也，有一不
割，是可忍耶？惟友少可掩而图之。友不可谓兄必先
我割，我乃无号。”遂伸臂交割。晨炊糜投臂肉其中，母
饮而甘之。父旋觉，加詈焉。路人皆为流涕。